OpenLLM-France/wikimedia huggingface dataset:
# Defensina

Les defensines són petites proteïnes de cisteïna riques en ions, que es troben en vertebrats i invertebrats i que funcionen com a antibiòtics. Es troben a la superfície de la pell. Són actives contra bacteris, fongs i virus enclaustrats. La majoria de les defensines actuen en penetrar la membrana plasmàtica microbiana per mitjà de l'atracció elèctrica i, un cop hi han penetrat, formen un porus a la membrana que permet la secreció.
# Granja Sant Martí

La Granja Sant Martí és una granja porcina de Centelles (Barcelona) amb diversos reconeixements.
Va iniciar la seva activitat l'any 1994 i el 2015 comptava amb un cens de 1.200 reproductores. Va començar com a cicle tancat, canviant el seu sistema de producció el 2002 i reorganitzant-se cap a granja de reproductores i garrins fins a 6 quilos (Fase I). Les naus de Granja Sant Martí estan condicionades ambientalment i adaptades al sistema d'allotjament en grups de les truges gestants i sistema d'alimentació mitjançant màquines electròniques d'identificació individual. Es tracta d'una granja que des dels seus inicis ha estat i es manté PRRS negativa.
El 2015 la granja Sant Martí va aconseguir, per segon any consecutiu, el Porc d'Or amb Diamant, màxim guardó de la cita, i que ha lliurat el conseller Jordi Ciuraneta, i el premi a la Màxima Productivitat. La granja, de l'empresa Pinsos Grau SA i situada a Sant Martí de Centelles (Barcelona), ha batut el seu propi rècord. Així, amb 35,82 garrins deslletats per truja i any, supera els 34,78 que va assolir en la passada edició. El jurat ha destacat la seva extraordinària eficiència productiva i nivell sanitari. El 2017 va guanyar el Porc d'Or a la màxima productivitat per quart any consecutiu, amb 37,86 garrins deslletats per truja i any.

## Referències

* 1 2 «Granja Sant Martí torna guanya el Porc d'Or amb Diamant i el premi a la Màxima Productivitat, superant el seu rècord de la passada edició». premsa.gencat.cat. Gencat. Arxivat de l'original el 9 de novembre 2015. [Consulta: 7 novembre 2015].
* ↑ Press, -Europa. «La catalana Granja Sant Martí se alza con el Porc d'Or Diamante por segundo año consecutivo» (en castellà). [Consulta: 9 setembre 2019].
* ↑ «Granja Sant Martí consigue nuevamente el máximo reconocimiento en los Porc D´Or» (en castellà), 11-11-2015. [Consulta: 9 setembre 2019].
* ↑ 324cat. «La Granja Sant Martí de Sant Martí de Centelles reconeguda novament com la millor explotació porcina de l'Estat», 07-11-2015. [Consulta: 9 setembre 2019].
* ↑ «La Granja Sant Martí s'alça amb el Porc d'Or a la màxima productivitat per quart any». Aldia, 18-11-2017 [Consulta: 9 setembre 2019].
* ↑ «La Granja Sant Martí se alza». Europa Press.
# Temps de revoltes

Temps de revoltes és un disc compacte de Lluís Llach escrit conjuntament amb Miquel Martí i Pol.
S'inicia amb la cantata de música variada Germanies 2007 -una reflexió sobre el futur dels Països Catalans- que Llach va presentar a la plaça de Bous de València el 6 de maig del 2000.
Interpretats pel contratenor Xavier Torra, Lluís Llach, Lucrècia i una coral formada per 200 nens de diferents agrupacions corals de Catalunya, el País Valencià, Mallorca, Perpinyà i Fraga, els cantors del misteri d'Elx, el Cor infantil III de l'Orfeó Català, els Blavets del monestir de Lluc, a Mallorca, l'Institut Musical de Fraga i el Liceu Joan Lurçat de Perpinyà; amb l'acompanyament d'una banda integrada per 15 músics.

## Cançons

El disc, iniciat a finals d'estiu d'aquell any, conté 11 temes:
* Vinc de molt lluny
* Jo hi sóc si tu vols ser-hi
* Mireu-me els ulls
* Canto l'amor
* Vull somiar el demà
* Dona'm la mà
* Vinc a dur-te amb la veu un cant d'esperança
* I tanmateix
* Veritat i mentida
* Els trens de Kosovo
* Un himne per no guanyar

## Referències

* 1 2 Joaquim Vilarnau. «CD Lluís Llach - Temps de revoltes». productesdelaterra. [Consulta: 7 setembre 2021].
* ↑ Joaquim Vilarnau. «TEMPS DE REVOLTES». [Consulta: 7 setembre 2021].
# Clàssica de Sant Sebastià 1995

La Clàssica de Sant Sebastià 1995, 15a edició de la Clàssica de Sant Sebastià, és una cursa ciclista que es va disputar el 12 d'agost de 1995 sobre un recorregut de 230 km. La cursa formà part de la Copa del món de ciclisme
Van prendre la sortida 192 corredors, dels quals 161 finalitzaren la cursa.
El vencedor final fou l'estatunidenc Lance Armstrong, de l'equip Motorola, que s'imposà en solitari en la meta de Sant Sebastià. L'italià Stefano della Santa (Mapei-GB) i el belga Johan Museeuw (Mapei-GB) finalitzaren segon i tercer respectivament.

## Classificació general

| | Ciclista | Equip | Temps |
| 1 | Lance Armstrong | Motorola | 5h 31' 17" |
| 2 | Stefano Della Santa | Mapei-GB | + 02" |
| 3 | Johan Museeuw | Mapei-GB | + 27" |
| 4 | Laurent Jalabert | ONCE | m. t. |
| 5 | Gianni Bugno | MG Maglificio-Technogym | m. t. |
| 6 | Leonardo Piepoli | Refin-Mobilvetta | + 30" |
| 7 | Maximilian Sciandri | MG Maglificio-Technogym | + 1' 50" |
| 8 | Frank Vandenbroucke | Mapei-GB | m. t. |
| 9 | Miguel Indurain | Banesto | m. t. |
| 10 | Bruno Cenghialta | Gewiss-Ballan | m. t. |

## Enllaços externs

* Web de la cursa Arxivat 2005-12-20 a Wayback Machine.
* Resultats a cyclingbase.com Arxivat 2011-10-27 a Wayback Machine.
* Resultats a les-sports.info
# Marc Corneli Maluginense (cònsol)

Marc Corneli Maluginense (llatí: Marcus Cornelius M. F. Maluginensis) va ser un magistrat romà.
Va ser cònsol l'any 436 aC junt amb Papiri Cras. Durant el seu mandat es va escampar una epidèmia a Roma i es van suspendre totes les operacions militars contra Veïs i els faliscs. La malaltia es va anar estenent i el poble romà va iniciar un període d'oracions públiques sota la direcció dels decemvirs.

## Referències

* ↑ Smith, William (ed.). Dictionary of Greek and Roman Biography and Mythology. Vol. II. Londres: Taylor and Walton, 1846, p. 909.
* ↑ Titus Livi. Ab Urbe Condita IV,21
# Pontoise

* Per a altres significats, vegeu «Pontoise-lès-Noyon».
Pontoise és un municipi francès al departament de la Val-d'Oise (regió de l'Illa de França). L'any 1999 tenia 27.494 habitants.
Forma part del cantó de Pontoise, del districte de Pontoise i de la Comunitat d'aglomeració de Cergy-Pontoise.

## Història

El 1435 el duc Felip III de Borgonya deixà l'aliança amb els anglesos i s'alià al costat de Carles VII de França, cosí seu pel tractat d'Arras, i reorganitza el regne. Amb aquesta ajuda va aconseguir fer fora els anglesos de la ciutat de París, quedant en les seves mans Montreau, que fou presa en 1437, i Pontoise, que caigué en 1441.

## Personatges il·lustres

* Jacques Vallée, ufòleg.
* Charles-Henri Plantade (1764-1839), compositor musical.

## Referències

* ↑ Tilley, Arthur Augustus. Medieval France: A Companion to French Studies (en anglès). Cambridge University Press, 2010, p. 135. ISBN 1108017150.
* ↑ Michelet, Jules. History of France, Volum 2 (en anglès). G. H. Smith, 1857, p. 181.
* ↑ «Le siege de Pontoise en 1441». Memoires. Société Historique et Archeologique de Pontoise, vol.IX, 1886, pàg. 48.
# Clive Standen

Clive James Standen (Holywood, Irlanda del Nord, 22 de juliol de 1981) és un actor irlandès conegut per interpretar Bryan Mills a la sèrie de l'NBC Taken, basada en la pel·lícula del mateix nom, així com a Rol·ló a la sèrie Vikings, Sir Gawain a la sèrie de Starz Camelot, Archer a la sèrie de televisió de la BBC Robin Hood i a Carl Harris al programa de ciència-ficció britànic Doctor Who.

## Filmografia

Pel·lícula :
| Any | Títol | Paper | Notes |
| 2004 | Ten Days to D-Day | Oficial de comandament canadenc | |
| 2005 | Tom Brown's Schooldays | Brooke | Pel·lícula de televisió |
| 2006 | Heroes and Villains | Pete | |
| 2007 | Namastey London | Charlie Brown | |
| 2010 | Eating Dust | Spence | |
| 2012 | Martell dels Déus | Hagen | |
| 2015 | Everest | Ed Viesturs | |
| 2018 | Patient Zero | Colonel Knox | |
| 2022 | El preu de la venjança | William Duncan | |
Televisió :
| Any | Títol | Paper | Notes |
| 2004 | Waking the Dead | Martin Raynor | 1 episodi |
| 2005 | Doctors | Charlie Halliday | 3 episodis |
| 2007 | Zero Hour | Major Alan Marshall | 1 episodi |
| 2008 | Doctor Who | Private Harris | 3 episodos |
| 2009 | Robin Hood | Archer | 3 episodis |
| 2010 | Camelot | Gawain | Sèrie regular |
| 2013–present | Vikings | Rol·ló | Paper principal |
| 2014 | Atlantis | Telemon | 2 episodis |
| 2017–2018 | Taken | Bryan Mills | Paper principal |
Videojoc :
| Any | Títol | Paper |
| 2010 | Aliens vs. Predator | Diversos personatges marins/civils |
| 2012 | Inversion | Leo/Gulthar |
| 2012 | Tom Clancy's Ghost Recon: Future Soldier | Kosak |

### Teatre

* The Invention of Love, Salisbury Playhouse (2006) – Moses Jackson
* West Side Story, The Royal Albert Hall (2000) – Diesel
* The Ballad of Salmon Pavey, Globe Theatre Shakespeare (1999–2000) – Nathanial Giles

## Referències

* ↑ The Stage Reviews The Invention of Love
* ↑ The Independent Reviews The Invention of Love
* ↑ The Telegraph Reviews The Invention of Love

## Enllaços externs

* Clive Standen a IMDb
# Grandvoir

Grandvoir (en való Granvwar) és un antic municipi de Bèlgica a la província de Luxemburg, regat pel Rau de Grandvoir, un afluent del Vierre que desquassa al Semois.
De 1823 a 1903 pertanyia al municipi de Tournay, que l'1 de gener de 1977 va fusionà al seu torn amb la ciutat de Neufchâteau. És un municipi rural d'una densitat de població feble, estimat a uns 20 habitants per quilòmetre quadrat.
* Café de la Jeunesse
* Pont per a vianants al Rau de Grandvoir
* Església de Donacià de Reims
* El rau de Grandvoir i un ase

## Llocs d'interès

* El molí
* El safareig a la riba del Rau de Grandvoir
* El castell
             A Wikimedia Commons hi ha contingut multimèdia relatiu a: Grandvoir
# Abbeville (Geòrgia)

Abbeville és una població dels Estats Units a l'estat de Geòrgia. Segons el cens del 2000 tenia 2.298 habitants.

## Demografia

Segons el cens del 2000, Abbeville tenia 2.298 habitants, 373 habitatges, i 255 famílies. La densitat de població era de 290 habitants per km².
Dels 373 habitatges en un 33,5% hi vivien nens de menys de 18 anys, en un 44,2% hi vivien parelles casades, en un 21,2% dones solteres, i en un 31,4% no eren unitats familiars. En el 28,7% dels habitatges hi vivien persones soles el 16,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,52 i el nombre mitjà de persones que vivien en cada família era de 3,06.
Per edats la població es repartia de la següent manera: un 12,1% tenia menys de 18 anys, un 12,1% entre 18 i 24, un 47% entre 25 i 44, un 19,8% de 45 a 60 i un 9,1% 65 anys o més.
L'edat mediana era de 36 anys. Per cada 100 dones de 18 o més anys hi havia 369,8 homes.
La renda mediana per habitatge era de 21.193 $ i la renda mediana per família de 23.750 $. Els homes tenien una renda mediana de 27.183 $ mentre que les dones 19.107 $. La renda per capita de la població era de 10.029 $. Entorn del 28,5% de les famílies i el 31,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Abbeville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 3 agost 2010].
* ↑ «Geographic Comparison Table- Abbeville». American Fact Finder. Oficina del Cens dels Estats Units, 12-01-2010.
# Clàssica de Sant Sebastià 1988

La Clàssica de Sant Sebastià 1988, 8a edició de la Clàssica de Sant Sebastià, és una cursa ciclista que es va disputar el 13 d'agost de 1988 sobre un recorregut de 244 km.
Van prendre la sortida 182 corredors, dels quals 159 finalitzaren la cursa.
El vencedor final fou el neerlandès Gert-Jan Theunisse, de l'equip PDM-Concorde, que s'imposà a l'esprint al seu company d'escapada, l'espanyol Enrique Aja Cagigas (Teka). Tercer fou el seu company d'equip Steven Rooks.

## Classificació general

| | Ciclista | Equip | Temps |
| 1 | Gert-Jan Theunisse | PDM-Concorde | 6h 09' 36" |
| 2 | Enrique Aja Cagigas | Teka | m. t. |
| 3 | Steven Rooks | PDM-Concorde | + 06" |
| 4 | Marino Lejarreta | Caja Rural-Orbea | m. t. |
| 5 | Andreas Kappes | Toshiba | + 37" |
| 6 | Miguel Indurain | Reynolds-Pinarello | m. t. |
| 7 | Jesús Blanco Villar | Teka | m. t. |
| 8 | Raúl Alcalá | 7 Eleven-Hoonved | m. t. |
| 9 | Ludo Peeters | Superconfex-Yoko | m. t. |
| 10 | Michael Wilson | Weinmann-La Suisse | m. t. |

## Enllaços externs

* Web de la cursa Arxivat 2005-12-20 a Wayback Machine.
* Resultats a cyclingbase.com Arxivat 2012-10-15 a Wayback Machine.
* Resultats a les-sports.info
# Marc Corneli Ceteg (cònsol 204 aC)

Marc Corneli Ceteg (llatí: Marcus Cornelius M. f. M. n. Cethegus) va ser un magistrat romà del segle iii aC. Formava part de la família dels Cetegs, una branca patrícia molt antiga de la gens Cornèlia.
Va ser elegit edil curul l'any 213 aC, sembla que per influència del seu amic Escipió Africà que va ser el seu col·lega en el mandat, tot i que Escipió no tenia encara edat per ser elegit. El mateix any va ser pontífex màxim per la mort de Luci Lèntul.
L'any 211 aC va obtenir el càrrec de pretor i el govern de la Pulla, i després va ser enviat a Sicília, on va mostrar uns grans dots d'administrador. L'any 209 aC va ser censor amb Publi Semproni Tudità, i el 204 aC cònsol amb el mateix Tudità.
L'any 203 aC va ser nomenat procònsol de la Gàl·lia Cisalpina on, juntament amb el pretor Quintili Var, va derrotar a Magó Barca, el germà d'Hanníbal, al que va obligar a abandonar Itàlia. Va morir l'any 196 aC. La seva eloqüència va ser elogiada per Enni, que li va donar el nom de Suadae medulla (essència de la persuasió), i Horaci es va referir a ell dient que era una gran autoritat en l'ús de les paraules llatines.

## Referències

* ↑ Titus Livi. Ab Urbe Condita XXV,2,41; XXVII,11; XXX,18
* ↑ Smith, William (ed.). Dictionary of Greek and Roman Biography and Mythology. Vol. I. Londres: Walton and Maberly, 1841, p. 675.
# Eddie Guerrero

Eduardo Gory "Eddie" Guerrero (9 d'octubre de 1967 - 13 de novembre de 2005), va ser un lluitador professional mexicà i estatunidenc, que va treballar a l'empresa World Wrestling Entertainment (WWE) des del 1987 al 2005. El van trobar mort el 13 de novembre del 2005 a l'habitació del seu hotel situat a Minneapolis, Minnesota. L'autòpsia va revelar que Eddie va morir a causa d'un atac i que ja patia problemes cardíacs. Poc després de coneixe's la seva mort, la WWE va decidir ingressar-lo en el WWE Hall of Fame (saló de la fama).

## Enllaços externs

* Eddie al Hall of Fame (anglès)
* Perfil d'Eddie Arxivat 2008-12-27 a Wayback Machine. (castellà)
# Abbeville (Louisiana)

Abbeville és una població dels Estats Units a l'estat de Louisiana. Segons el cens del 2009 tenia 22.800 habitants.

## Demografia

Segons el cens del 2000, Abbeville tenia 11.887 habitants. La densitat de població era de 812,3 habitants per km².
Per edats la població es repartia de la següent manera: un 29,7% tenia menys de 18 anys, un 9,4% entre 18 i 24, un 25,7% entre 25 i 44, un 19,4% de 45 a 60 i un 15,7% 65 anys o més.
L'edat mediana era de 34 anys. Per cada 100 dones de 18 o més anys hi havia 80,9 homes.
La renda mediana per habitatge era de 19.714 $ i la renda mediana per família de 21.400 $. Els homes tenien una renda mediana de 27.766 $ mentre que les dones 16.073 $. La renda per capita de la població era d'11.680 $. Entorn del 33,3% de les famílies i el 37,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* ↑ «Geographic Comparison Table- Abbeville». American Fact Finder. Oficina del Cens dels Estats Units, 12-01-2010.
* ↑ «Fact Sheet- Abbeville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 7 agost 2010].
# Eptesicus ulapesensis

Eptesicus ulapesensis és una espècie de ratpenat de la família dels vespertiliònids. És endèmic del nord-oest de l'Argentina (províncies de La Rioja i Mendoza). El seu hàbitat natural són els boscos secs amb matolls i vegetació espinosa. Té una llargada total de 93–115 mm i els avantbraços de 41–45,8 mm. El seu nom específic, ulapesensis, significa 'd'Ulapes' en llatí.

## Referències

* ↑ «A new species of Eptesicus (Chiroptera, Vespertilionidae) from Argentina» (en anglès). Journal of Mammalogy, 100, 1, 2019, pàg. 118-129. DOI: 10.1093/jmammal/gyz009.
Espècies vivents de vespertiliònids :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera · Superfamília: Vespertilionoidea :
Subfamília Antrozoinae :
Subfamília Kerivoulinae :
Subfamília Murininae :
Subfamília Myotinae :
Subfamília Vespertilioninae :
# Mare de Déu d'Esplà

El santuari de la Mare de Déu d'Esplà és una capella-santuari de l'antic municipi de Baén i de l'actual de Baix Pallars, a la comarca del Pallars Sobirà.
Està situada al Cap de Roques de Solduga, al nord-est i damunt de Solduga i al nord-oest del Refugi d'Esplà.
És un temple petit, d'una sola nau, amb absis quadrat sense destacar del conjunt.

## Bibliografia

* Gavín, Josep Maria. Pallars Sobirà. Barcelona: Arxiu Gavín, 1981 (Inventari d'esglésies, 9). ISBN 84-85180-26-7.
* Pagès, Montserrat; Castilló, Arcadi. «Gerri de la Sal - Baén». A: El Pallars, la Ribagorça i la Llitera. Barcelona: Fundació Enciclopèdia Catalana, 1984 (Gran geografia comarcal de Catalunya, 12). ISBN 84-85194-47-0.

## Enllaços externs

* La Mare de Déu d'Esplà en el seu entorn, a l'Institut Cartogràfic i Geològic de Catalunya
# Club Esportiu Binèfar

El Club Esportiu Binèfar (oficialment en castellà: Club Deportivo Binéfar) és un club de futbol de la ciutat de Binèfar, a la comarca de la Llitera i a la província aragonesa d'Osca. Va ser fundat l'any 1922.

## Història
### Dades del club

* Temporades a 2a B: 13
* Temporades a 3a: 28

### Jugadors destacats
## Palmarès

* Tercera Divisió (5): 1981, 1882, 1988, 1997, 1998
* Copa Federació de futbol (1): 1998

## Enllaços externs

* Web oficial
# Dipleurinodes

Dipleurinodes és un gènere d'arnes de la família Crambidae.

## Taxonomia

* Dipleurinodes bueaensis (Maes, 1996)
* Dipleurinodes comorensis Leraut, 1989
* Dipleurinodes mineti Leraut, 1989
* Dipleurinodes nigra Leraut, 1989
* Dipleurinodes phaeopalpia (Hampson, 1917)
* Dipleurinodes tavetae Maes, 2004

## Referències

* ↑ «GlobIZ search». [Consulta: 6 gener 2019].
# A Gentleman of Paris (pel·lícula de 1927)

A Gentleman of Paris és una pel·lícula muda de comèdia estatunidenca del 1927 basada llunyanament en la novel·la i l'obra Bellamay the Magnificent de Roy Horniman. La pel·lícula va ser dirigida per Harry d'Abbadie d'Arrast i protagonitzada per Adolphe Menjou, Arlette Marchal, Nicholas Soussanin, Lawrence Grant i William B. Davidson. La pel·lícula s'ha conservat i es va estrenar en DVD el 2010. La pel·lícula també va ser la base de la pel·lícula A Certain Young Man de 1928.

## Argument

El marquès de Marignan és un faldiller descarat que es passa la major part de la seva vida escapant de la ira dels marits que ha enfadat. Joseph, el seu fidel valet, sovint rescata Marignan d'un desastre. Però quan Joseph s'assabenta que el seu cap s'ha anat a dormir amb la seva dona, trama un pla per humiliar públicament al marquès exposant-lo com un trampós. L'enginy funciona, però Marignan aconsegueix riure l'últim fingint el seu propi suïcidi i torna a perseguir Joseph perquè confessi el seu pla.

## Repartiment

* Adolphe Menjou com a marquès de Marignan
* Shirley O'Hara com a Jacqueline
* Arlette Marchal com Yvonne Dufour
* Ivy Harris com a Henriette
* Nicholas Soussanin com a Joseph Talineau
* Lawrence Grant com a baró general de Latour
* William B. Davidson com a Henri Dufour
* Lorraine MacLean com a noia del guarda-roba

## Referències

* ↑ The American Film Institute Catalog Feature Films: 1921-30 published by the American Film Institute, c.1971
* ↑ «A Gentleman of Paris». Silent Era.

## Enllaços externs

* DVD de la pel·lícula
* Fotografies a nypl.org
* Fotografies i una ressenya a mysteryfile.com
# Espeja de San Marcelino

Espeja de San Marcelino és un municipi de la província de Sòria, a la comunitat autònoma de Castella i Lleó. Comprèn les localitats de Guijosa, La Hinojosa, Orillares i Quintanilla de Nuño Pedro.

## Referències

* ↑ «Provincia de Soria (España): Municipios & Localidades» (en castellà), 22-01-2021. [Consulta: 5 març 2021].
# Luisa Garreta y Huerta

Luisa Garreta y Huerta (Madrid, 1813 - 19 d'agost de 1854) va ser una mestressa de casa i pianista afeccionada espanyola, coneguda per haver estat la primera muller del pintor Federico de Madrazo.
Natural de Madrid, era filla de Rafael Garreta, un joier o banquer natural de Porta i establert a Madrid, i de María Cleofé Huerta. Juntament amb les seves germanes, va rebre una educació musical, sent alumna de Pedro Albéniz. El 3 de setembre de 1835 va casar-se amb el pintor Federico de Madrazo y Kuntz, de qui va ser la primera esposa.
Va destacar en la pràctica musical, tot i que sempre en l'àmbit privat. Sovint va interpretar el piano en vetllades musicals, tant a casa seva a Madrid, com durant les seves estades a París i Roma. Solia tocar amb els músics Santiago i Vicente Masarnau, a més de tocar amb el violinista aficionat Ingres. També va conèixer a Frédéric Chopin i va mantenir una relació cordial amb Franz Liszt.
Del matrimoni amb Madrazo va tenir diversos fills, dels quals destaquen Raimundo, Ricardo, Cecilia i Luisa.
Va morir amb 41 anys a Madrid, el 19 d'agost de 1854.

## Referències

* 1 2 3 4 5 Fernández García, Matías. Parroquía madrileña de San Sebastián. Algunos personajes de su archivo (en castellà). Madrid: Caparrós, 1995, p. 171.
* 1 2 «Federico de Madrazo y Kuntz» (en castellà). Diccionario biográfico electrónico. Reial Acadèmia de la Història. [Consulta: 9 juny 2022].
* 1 2 3 4 Fernández Sinde, María Jesús. "Por la noche se hizo música": la práctica musical y su representació iconográfica en el entorno de la saga de los pintores Madrazo (tesi) (en castellà). Madrid: Universitat Complutense de Madrid, 2021, p. 57, 63-66, 75.
# Cisteller d'Iquico

El cisteller d'Iquico (Asthenes heterura) és una espècie d'ocell de la família dels furnàrids (Furnariidae).

## Hàbitat i distribució

Habita el bosc obert dels Andes a l'oest de Bolívia i nord-oest de l'Argentina.

## Referències

* ↑ «Cisteller d'Iquico». Cercaterm. TERMCAT, Centre de Terminologia. Rev. 29/04/2021(català)